Cloaca

Le cloaca es un systema de tubos, generalmente subterranee, pro le transporto de aquas residual e residuos human ex casas e altere edificios, verso un loco secur pro tractamento ulterior.

 Tractamento 

Le tractamento de aquas cloacal ha duo stadios: primari e secundari.

Le stadio primari implica le separation de residuos solide de illos liquide, resultante in fango e in aqua relativemente clar pro tractamento ulterior o pro elimination in fluvio, mar o terra.

In le stadio secundari, le fango es agitate constantemente in vaste cisternas pro introducer oxygeno in le mixtura, permittente le biodegradation bacterial del materia organic e lassante un residuo innocue que cade como sedimento verso le fundo del cisterna. Post le tractamento, le aqua clar al summitate del cisterna es discargate in fluvios e le sedimento es interrate o discargate in le mar.